Dä zweiti Punkt dä Vormittag: EUHG werfe.  Da isch so öppe dä Hähepunkt vo minere AGA gsi. Zersch alli im Understand und die erscht HG wird im Stand 80m wiiter gworfe. BUMMM. D'wänd vibriered, Druckwelle chunnt verbi.  Nochher han i denn chöne.  Füre gsecklet am Major verbi, denn füre i Deckig. Eine vo dä Üebigsleiter het no eis vo dä Ziel mit emene Busch tarnt. Han denn die erscht öppe 10m gschmisse und logisch genau under dä Busch   Denn schnell abe hinder mini Deckig und warte……………. BUMMM, e Druckwelle schüttlet mi so richtig dure und woni denn wider ufstoh, isch weder Zuielschibe no dä Busch irgendwo zgseh. Dä Busch isch öppe 20m wiit gfloge und Zielschibe…. RIP :-).  Die 2. HG isch dennn dä Hammer wore. Bi däre han i müesse über d'muur lehne, si grad abe werfe und denn hinder dä Muur i deckig go und sobald is BUMM ghöre ufstoh. Han i8 au gmacht und woni ufgstabde bin isch mer  so richtig vil Dreck entgege cho…